गौरतलब है कि 31 दिसंबर 2017 को पुलवामा के लेथपोरा में सीआरपीएफ शिविर पर और उसके बाद 10 फरवरी 2018 को सुंजवां जम्मू में सैन्य ब्रिगेड पर आत्मघाती हमलों के मास्टर माइंड मुफ्ती वकास को पांच मार्च को पुलिस व सेना ने अवंतीपोरा में मार गिराया था। सूत्रों के अनुसार, जैश-ए-मोहम्मद की कमान बेशक हमास नामक एक पाकिस्तानी आतंकी ने कश्मीर में संभाल रखी है, मगर आत्मघाती हमलों की अंतिम रूप रेखा तय करने से लेकर उनमें शामिल होने वाले आतंकियों को तैयार करने का जिम्मा मुफ्ती वकास ही संभाल रहा था।